ᱵᱤᱡᱩ ᱯᱚᱴᱱᱟᱭᱮᱠ
ᱵᱤᱡᱩ ᱯᱚᱴᱱᱟᱭᱮᱠ (᱕ ᱢᱟᱨᱪ ᱑᱙᱑᱖ - ᱑᱗ ᱮᱯᱨᱤᱞ ᱑᱙᱙᱗) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱟᱨ ᱵᱟᱨ ᱫᱷᱟᱣ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱟᱠᱟᱱᱟ ᱾ ᱟᱡᱟᱜ ᱧᱩᱛᱩᱢ ᱛᱮ ᱵᱤᱡᱩ ᱯᱚᱴᱱᱟᱭᱮᱠ ᱩᱰᱟᱹᱱ ᱟᱰᱰᱟ ᱦᱚᱸ ᱢᱮᱱᱟᱜ-ᱟ ᱾
ᱮᱛᱚᱦᱚᱵ ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱟᱵᱟ ᱞᱚᱠᱥᱢᱤᱱᱟᱨᱟᱭᱚᱬ ᱯᱚᱴᱱᱟᱭᱮᱠ ᱟᱨ ᱟᱭᱳ ᱟᱥᱟᱞᱚᱛᱟ ᱯᱚᱴᱱᱟᱭᱮᱠᱟᱜ ᱠᱚᱞᱮᱨᱮ ᱑᱙᱑᱖ ᱥᱟᱞᱮ ᱢᱟᱨᱪ ᱕ ᱢᱟᱹᱦᱤᱛ ᱦᱤᱞᱚᱜ ᱠᱚᱴᱚᱠ ᱨᱮᱱᱟᱜ ᱛᱩᱨᱥᱤᱯᱩᱨ ᱨᱮ ᱛᱮᱥᱟᱨ ᱦᱚᱯᱚᱱ ᱞᱮᱠᱟᱛᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ [᱑] ᱟᱡᱟᱜ ᱫᱚ ᱨᱮᱵᱷᱮᱱᱥᱟ ᱵᱤᱨᱫᱟᱹᱜᱟᱲ, ᱠᱚᱴᱚᱠᱨᱮ ᱟᱥᱲᱟ ᱥᱮᱪᱮᱫ ᱥᱟᱹᱛ ᱮᱱ ᱛᱟᱭᱚᱢ ᱨᱮᱵᱷᱮᱱᱥᱟ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮ ᱥᱟᱬᱮᱥ ᱮ ᱯᱟᱲᱦᱟᱣ ᱞᱮᱱᱟ ᱾ ᱯᱟᱲᱦᱟᱣᱜ ᱡᱤᱭᱚᱱᱨᱮ ᱟᱡ ᱫᱚ ᱠᱷᱮᱞ ᱞᱟᱹᱜᱤᱫ ᱦᱚᱸ ᱟᱹᱰᱤ ᱜᱮ ᱟᱸᱥ ᱛᱟᱦᱮᱸ ᱠᱟᱱ ᱛᱟᱭᱟ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱮᱲ ᱪᱤᱸᱰᱩ ᱟᱨ ᱜᱟᱫᱮᱞ ᱨᱤᱱᱤᱡ ᱢᱩᱛᱟᱹᱱ ᱦᱚᱸᱭ ᱛᱟᱦᱮᱸ ᱦᱩᱭ ᱟᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱫᱤᱞᱞᱤ ᱨᱮᱱᱟᱜ ᱮᱨᱳᱱᱮᱴᱤᱠᱥ ᱛᱟᱹᱞᱤᱢ ᱥᱮᱪᱮᱫ ᱛᱟᱞᱢᱟ ᱨᱮ ᱩᱰᱟᱹᱱ ᱩᱰᱟᱹᱣ ᱥᱮᱪᱮᱫᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱱ ᱾
ᱤᱱᱰᱳᱱᱮᱥᱤᱭᱟ ᱟᱹᱯᱱᱟᱹᱛ ᱦᱩᱞᱥᱟᱹᱭ ᱨᱮ ᱛᱷᱟᱱᱚᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱵᱤᱡᱩ ᱯᱚᱴᱱᱟᱭᱮᱠ ᱫᱚ ᱥᱤᱧᱚᱛᱤᱭᱟᱹ ᱟᱹᱯᱱᱟᱹᱛ ᱦᱩᱞᱥᱟᱹᱭ ᱨᱮ ᱟᱡᱟᱜ ᱥᱮᱞᱮᱫᱚᱜ ᱚᱠᱛᱚ ᱨᱮ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ ᱟᱨ ᱩᱱᱤᱭᱤᱡ ᱯᱟᱹᱛᱟᱹᱛ ᱡᱚᱴᱟᱣ ᱠᱷᱚᱱ ᱢᱤᱫ ᱦᱚᱲ ᱮ ᱵᱮᱱᱟᱣ ᱮᱱᱟ ᱾ ᱰᱚᱪ ᱒᱑ ᱡᱩᱞᱟᱭᱤ ᱑᱙᱔᱙ ᱨᱮ ᱥᱩᱠᱚᱨᱱᱚ ᱤᱱᱰᱳᱱᱮᱥᱤᱭᱟᱹ ᱟᱹᱯᱱᱟᱹᱛ [᱒] ᱫᱟᱵᱚᱱ ᱫᱚᱦᱚᱭ ᱞᱟᱹᱜᱤᱫ ᱮ ᱪᱷᱩᱴᱟᱹᱣ ᱞᱮᱱ ᱛᱟᱦᱮᱸᱫ, ᱩᱱ ᱡᱚᱦᱚᱜᱤᱡ ᱫᱤᱥᱚᱢ ᱜᱚᱢᱠᱮ ᱡᱩᱞᱟᱭ ᱑᱙᱔᱙ ᱨᱮ ᱱᱮᱦᱨᱩ ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱯᱩᱭᱞᱩ ᱤᱱᱴᱚᱨ-ᱮᱥᱤᱭᱟ ᱥᱮᱱᱮᱞᱮᱫ ᱨᱮ ᱫᱟᱣ ᱦᱟᱛᱟᱣ ᱞᱟᱹᱜᱤᱫ ᱥᱚᱡᱟᱦᱚᱨᱤᱨ [᱓] ᱤᱱᱰᱳᱱᱮᱥᱤᱭᱟ ᱨᱤᱱᱤᱡ ᱟᱭᱟᱨ ᱢᱟᱨᱟᱝ ᱢᱚᱱᱛᱨᱤ ᱟᱫᱮᱥ ᱮ ᱮᱢᱟᱫᱮᱭᱟ ᱾ ᱰᱚᱪ ᱨᱮᱱᱟᱜ ᱤᱱᱰᱳᱱᱮᱥᱤᱭᱟᱹ ᱫᱚᱨᱮᱭᱟ ᱟᱨ ᱦᱚᱭ ᱦᱚᱨ ᱨᱮ ᱯᱩᱨᱟᱹ ᱟᱠᱚᱴ ᱠᱷᱟᱹᱛᱤᱨ ᱨᱩᱨ ᱥᱚᱡᱟᱦᱚᱨᱤᱨ ᱥᱤᱧᱚᱛ ᱥᱮᱱᱚᱜ ᱵᱟᱭ ᱫᱟᱲᱮᱭᱟᱫ-ᱟ ᱾
ᱵᱤᱡᱩ ᱯᱚᱴᱱᱟᱭᱮᱠ ᱟᱨ ᱟᱡᱤᱡ ᱮᱨᱟ ᱡᱟᱵᱟ ᱠᱤᱱ ᱥᱮᱱ ᱮᱱᱟ ᱟᱨ ᱢᱤᱫ ᱰᱚᱠᱳᱴᱟ ᱨᱮ ᱥᱩᱞᱛᱟᱱ ᱥᱚᱡᱟᱦᱚᱨᱤᱨ ᱠᱤᱱ ᱚᱰᱚᱠ ᱠᱮᱫᱮᱭᱟ ᱟᱨ ᱒᱔ ᱡᱩᱞᱟᱭ ᱑᱙᱔᱗ ᱫᱚ ᱥᱤᱝᱜᱟᱯᱩᱨ ᱥᱮᱫ ᱛᱮ ᱥᱤᱧᱚᱛ ᱨᱮ ᱠᱤᱱ ᱥᱮᱴᱮᱨ ᱮᱱᱟ ᱾ ᱱᱚᱶᱟ ᱵᱤᱨ ᱵᱷᱟᱱᱴᱟ ᱠᱟᱹᱢᱤ ᱞᱟᱹᱜᱤᱫ ᱯᱚᱴᱱᱟᱭᱚᱠ ᱫᱚ ᱤᱱᱰᱳᱱᱮᱥᱤᱭᱟ ᱨᱮ ᱢᱟᱹᱱᱟᱱ ᱱᱟᱜᱟᱨᱤᱭᱟᱹ ᱢᱟᱹᱱ ᱠᱚ ᱪᱟᱞ ᱟᱫᱮᱭᱟ ᱾ ᱟᱨ ᱵᱷᱩᱢᱤ ᱯᱩᱛᱨᱚ [᱔] ᱠᱷᱚᱱ ᱠᱚ ᱢᱟᱹᱱ ᱦᱟᱞᱟᱝ ᱠᱮᱫᱮᱭᱟ, ᱞᱟᱯᱷᱟᱝ ᱤᱱᱰᱳᱥᱮᱥᱤᱭᱟ ᱥᱤᱨᱯᱷᱟᱹ, ᱯᱟᱞᱮ ᱜᱮ ᱛᱤᱥ ᱚᱠᱚᱭ ᱵᱤᱫᱮᱥᱤᱭᱟᱹ ᱠᱚ ᱮᱢ ᱟᱠᱟᱣᱟ ᱫᱮᱭᱟ ᱾
ᱠᱟᱥᱢᱤᱨ ᱫᱩᱜ ᱨᱮ ᱮᱱᱮᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱗ ᱚᱠᱴᱚᱵᱚᱨ ᱑᱙᱔᱗ ᱨᱮ ᱵᱤᱡᱩ ᱯᱚᱴᱱᱟᱭᱮᱠ ᱫᱚ ᱫᱤᱞᱞᱤ ᱰᱚᱠᱟᱨᱰᱩᱝ ᱩᱰᱟᱹᱱ ᱟᱰᱟ ᱠᱷᱚᱱ ᱟᱡᱟᱜ ᱰᱚᱠᱳᱴᱟ - ᱓ ᱨᱮ ᱟᱹᱰᱤ ᱜᱟᱱ ᱩᱰᱟᱹᱱ ᱮ ᱩᱰᱟᱹᱣ ᱠᱮᱫ-ᱟ ᱾ ᱯᱩᱭᱞᱩ ᱰᱚᱠᱳᱴᱟ ᱰᱤᱥᱤ - ᱓ (Reg.No: VP 905) Wg ᱦᱚᱛᱮᱛᱮ ᱩᱰᱟᱹᱣ ᱞᱮᱱᱟ ᱾ ᱠᱚᱢᱟᱱᱰᱚᱨ ᱠᱮ.ᱮᱞ. ᱵᱷᱟᱴᱤᱭᱟ ᱥᱮᱛᱟᱜ ᱥᱮᱛᱟᱜ ᱥᱨᱤᱱᱚᱜᱚᱨ ᱩᱰᱟᱹᱱ ᱟᱰᱟ ᱨᱮᱭ ᱟᱬᱜᱚ ᱮᱱᱟ ᱾ ᱩᱱᱤ ᱫᱚ ᱞᱮᱯᱷᱴᱤᱱᱮᱴ ᱠᱚᱨᱱᱚᱞ ᱫᱤᱣᱟᱱ ᱨᱚᱧᱡᱤᱛ ᱨᱟᱭ ᱦᱚᱛᱮᱛᱮ ᱩᱫᱩᱜᱟᱜ ᱑ - ᱥᱤᱠᱷ ᱨᱮᱡᱤᱢᱮᱴ ᱨᱤᱱ ᱑᱗ ᱥᱚᱭᱱᱤᱠ ᱠᱚᱭ ᱟᱹᱜᱩ ᱠᱮᱫ ᱠᱚᱣᱟ ᱾ ᱩᱱᱤ ᱫᱚ ᱵᱟᱨ ᱫᱷᱟᱣ ᱮᱭᱟᱨᱥᱴᱤᱯ ᱨᱮ ᱱᱟᱥᱮ ᱫᱷᱟᱨᱟ ᱩᱰᱟᱹᱱ ᱮ ᱩᱰᱟᱹᱣ ᱠᱮᱫ-ᱟ, ᱱᱚᱶᱟ ᱴᱷᱟᱹᱣᱠᱟᱹᱭ ᱞᱟᱹᱜᱤᱫ ᱡᱮ ᱚᱠᱚᱭ ᱦᱟᱢᱞᱟᱣᱟᱱ ᱠᱚᱫᱚ ᱥᱩᱨ ᱥᱩᱯᱩᱨ ᱨᱮ ᱵᱟᱝ ᱠᱚ ᱵᱟᱝ ᱠᱚ ᱛᱟᱦᱮᱸ ᱠᱟᱱᱟ ᱾ ᱢᱟᱨᱟᱝ ᱢᱚᱱᱛᱨᱤ ᱱᱮᱦᱨᱩᱣᱟᱜ ᱠᱟᱹᱢᱤᱠᱛᱚ ᱠᱷᱚᱱ ᱴᱷᱟᱹᱣᱠᱟᱹ ᱞᱟᱹᱭ ᱩᱫᱩᱜ ᱛᱟᱦᱮᱸ ᱠᱟᱱᱟ, ᱠᱷᱟᱱᱮᱠ ᱩᱰᱟᱹᱱ ᱟᱰᱟ ᱨᱮ ᱵᱟᱹᱭᱨᱤ ᱦᱚᱛᱮᱛᱮ ᱠᱟᱵᱽᱡᱟ ᱦᱩᱭ ᱟᱠᱟᱱ ᱛᱟᱦᱮᱸᱫ, ᱮᱱᱠᱷᱟᱱ ᱩᱱᱤ ᱚᱸᱰᱮ ᱵᱟᱝ ᱟᱬᱜᱚ ᱞᱟᱹᱠᱛᱤᱜ ᱠᱟᱱ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Kanungo, Dr. Pabak. "BIJU PATNAIK: A PROFILE". Orissa Review (Feb -Mar 2005). Retrieved 29 ᱯᱷᱮᱵᱽᱨᱩᱣᱟᱨᱤ 2016.
- ↑ "Ajit Singh praises Biju Patnaik". Zee News (Zee Media Corporation Ltd). 5 March 2013. Archived from the original on ᱒᱘ ᱡᱩᱞᱟᱭ ᱒᱐᱑᱔ 2014. Retrieved ᱑᱕ ᱯᱷᱮᱵᱽᱨᱩᱣᱟᱨᱤ ᱒᱐᱑᱕. Unknown parameter
|url-status=ignored (help); Check date values in:
|archivedate=(help)
- ↑ "Biju Patnaik Biography - Biju Patnaik Profile, Childhood, Life, Timeline". India Guide (iloveindia.com). Archived from the original on ᱒᱒ ᱡᱩᱱ ᱒᱐᱑᱔. Retrieved ᱑᱕ ᱯᱷᱮᱵᱽᱨᱩᱣᱟᱨᱤ ᱒᱐᱑᱕. Unknown parameter
|url-status=ignored (help)
- ↑ "ᱥᱚᱝᱜᱽᱨᱚᱦᱤᱛ ᱯᱨᱚᱛᱤ". Archived from the original on ᱒᱘ ᱡᱩᱞᱟᱭ ᱒᱐᱑᱔. Retrieved ᱑᱕ ᱯᱷᱮᱵᱽᱨᱩᱣᱟᱨᱤ ᱒᱐᱑᱕. Unknown parameter
|url-status=ignored (help)
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn eng_Latn eng_Latn eng_Latn eng_Latn eng_Latn